open-index/open-wikipedia-markdown huggingface dataset:
Tatjana Firova

**Tatjana Pavlovna Firova** () er ein russisk friidrettsutøvar frå Sarov, som under EM i friidrett 2010 i Barcelona vann to gullmedaljar, på høvesvis 400 meter og 4 x 400 meter stafett. I 2013 tok ho VM-gull på 4 x 400 m stafett på russisk heimebane, ein medalje som vart annullert fleire år seinare.

### Aktiv
Firova sprang for Russlands lag i kvalfiseringsløpet på 4x400 m stafett både under OL 2004, VM i friidrett 2005 og EM i friidrett 2006, men alle tre gongane utan å få delta i noko finaleløp.

Under Sommar-OL 2008 i Beijing vart ho nummer seks på 400 m med tida 50,11 sekundar, og ho fekk sølvmedalje på 4x400 meter saman med Julija Gusjtsjina, Ljudmila Litvinova og Anastasija Kapatsjinskaja. Året etter fekk ho bronse på den lange stafetten under friidretts-VM i Berlin.

Firova vart europameister på 400 meter under friidretts-EM 2010 i Barcelona. Med tida 49,89 sette ho personleg rekord og slo landskvinna Ksenija Ustalova med tre hundredels sekund i kampen om EM-tittelen. Saman med Anastasija Kapatsjinskaja og Antonina Krivosjapka vann dei to kvinnene sidan i meisterskapen ein suveren siger på 4 x 400 m stafett.

Den 5. juli 2012 forbetra Firova sitt personbeste på 400 m til 49,72 under eit stemne i Tsjeboksary. Ved dei olympiske sommarleikane 2012 i London var ho berre med på å kvalifisere Russland til finalen, der laget sprang inn til sølv, men utan Firova på laget. Derimot fekk ho springe andreetappen for Russlands sigerrike lag på 4 x 400 m stafett på heimebane i Moskva under VM i friidrett 2013. Med den gode tida 3.20,19 vann ho gull i lag med Julia Gusjtsjina,, Ksenija Ryzjova og Antonina Krivosjapka, vel to tidels sekund føre Storbritannia.

## Kjelder

**Denne artikkelen bygger på «[[:de:Tatjana Pawlowna Firowa|Tatjana Pawlowna Firowa]]» frå ,  den 20. september 2014.*  
 
*
Marija Savinova

**Marija Sergejevna Savinova** () er ein russisk mellomdistanseløpar frå Tsjeljabinsk som vann gullmedaljen på 800 meter under EM i friidrett 2010, VM i friidrett 2011 og Sommar-OL 2012. OL-medaljen mista ho seinare på grunn av doping.

### Aktiv
Savinova fekk sitt internasjonale gjennombrot i 2009. Ho vann då 800 m under innandørs-EM og vart nummer fem under friidretts-VM i Berlin. Dessutan vart ho russisk meister på distansen.

I 2010 sigra Savinova på 800 m ved friidretts-EM i Barcelona på tida 1,58,22, nederlandske Yvonne Hak tok sølv på 1.58,55. Savinova imponerte stort då ho vart verdsmeister på 800 m i Daegu i 2011. Med personleg rekord og årsbeste i verda på 1.55,87 sekundar, viste ho sørafrikanske Caster Semenya til sølvplassen. Under sommarleikane i London 2012 vart det eit nytt oppgjer mellom dei same to løparane, her vann Savinova ein klar siger med over eitt sekunds margin. Vinnartida 1.56,19 var årsbeste i verda.

Savinova tok sølvmedaljen på spesialdistansen under VM i friidrett 2013 på heimebane i Moskva. Tida 1,57,80 var årsbeste for hennar del, Eunice Sum frå Kenya vann på personleg rekord 1.57,38.

## Merknadar

## Referansar

 
 

## Kjelder

**Denne artikkelen bygger på «[[:de:Marija Sergejewna Sawinowa|Marija Sergejewna Sawinowa]]» frå ,  den 20. september 2014.*
Natalja Antjukh

**Natalja Nikolajevna Antjukh** () er ein russisk friidrettsutøvar frå St. Petersburg som vart europameister på 400 meter hekk i 2010 og olympisk meister i same øvinga under Sommar-OL 2012. I 2005 vann ho VM-gull i 4x400 meter stafett for Russland.

## Aktiv
Antjukh fekk si fyrste internasjonale medalje i eit utandørsmeisterskap då ho sprang fyrste etappen for Russlands sølvlag på 4x400 m stafett ved EM i friidrett 2002 i München. To år seinare fekk ho bronsemedaljen på 400 meter under Sommar-OL 2004 i Aten, og sprang Russland sitt lag på 4x400 m stafett inn til sølv, vel sekundet bakom USA.

I Helsingfors i 2005 vann Antjukh VM-gull på 4x400 m stafett saman med Julija Petsjonkina, Olesja Krasnomovets og Svetlana Pospelova. Fire år seinare deltok Antjukh på ny for Russland på 4x400 m stafett under eit VM i friidrett, i 2009 i Berlin vart det bronse på Antjukh og lagvenninnene. 

Deretter satsa Antjukh på langhekken. Ved EM i friidrett 2010 i Barcelona sette ho meisterskaprekord med 52,92 sekundar på 400 meter hekk og vart europameister, heile 0,9 sekund føre Vanja Stambolova frå Bulgaria. Året etter vann ho bronse både på 400 m hekk og i 4x400 m stafett med Russland.

Under dei olympiske sommarleikane 2012 i London vann Antjukh gullmedaljen etter eit drabeleg opgjer med Lashinda Demus frå USA. I mål skilde det sju hundredels sekund mellom dei to utøvarane; 52,70 mot 52,77. På ankeretappen i 4x400 m stafett sprang Antjukh Russland inn til OL-sølv. Også under VM i friidrett 2013 deltok ho for Russland i 4x400 m stafett, men berre i kvalifiserinsgløpet til finalen.

## Kjelder

**Denne artikkelen bygger på «[[:de:Natalja Nikolajewna Antjuch|Natalja Nikolajewna Antjuch]]» frå ,  den 20. september 2014.*
Julija Zaripova

**Julija Mikhajlovna Zaripova** () er ein russisk hinder- og langdistanseløpar frå Volgograd oblast som vann gullmedaljen på 3000 meter hinder under EM i friidrett 2010, VM i friidrett 2011 og Sommar-OL 2012. Ho mista OL-medaljen i 2016 for brot på dopingreglementet.

## Aktiv
Ho vart russisk meister på 3000 m hinder i 2009. Under friidretts-VM i Berlin same året vann ho sølvmedaljen i øvinga på den gode tida 9.08,3, eitt sekund bak verdsmeisteren Marta Domínguez frå Spania. Året etter vart posisjonane omsnudd under europameisterskapen i Barcelona. Då vann Zaripova spurten med knapp margin og vart europameister med 9.17,5.

I 2011 vart Zaripova verdsmeister på 3000 m hinder på suverent vis. Vinnartida 9.07,0 var årsbeste i verda, og ho slo sølvmedaljøren Habiba Ghribi frå Tunisia med nær fem sekundar. Kruna på verket sette Zaripova i 2012. Under sommarleikane i London vart ho olympisk meister med tida 9,06,7, på ny vart det ein sølvmedalje til Ghribi som fekk notert 9.08,3. Elleve dagar etter ho vann OL-gullet forbetra Zaripova sin personlege hinderrekord til 9.05,0 då ho vann hinderløpet under eit DL-stemne i Stockholm.

## Merknadar

## Referansar

 


## Kjelder

**Denne artikkelen bygger på «[[:de:Julija Michailowna Saripowa|Julija Michailowna Saripowa]]» frå ,  den 20. september 2014.*  
 

## Bakgrunnsstoff
*
Svetlana Feofanova

**Svetlana Jevgenjevna Feofanova** () er ein russisk tidlegare friidrettsutøvar frå Moskva som tevla i stavhopp. Ho vart verdsmeister i øvinga i 2003, og vann EM-gull i 2002 og 2010.

## Aktiv
Feofanova vart europameister i München i 2002. Med 4,60 m vann ho føre landskvinna Jelena Isinbajeva som stoppa på 4,55 m. Året etter vann Feofanova gullmedaljen under VM i friidrett 2003 i Paris. Ho svinga seg over 4,75 m, medan Annika Becker frå Tyskland og Jelena Isinbajeva tok dei andre medaljane med høvesvis 4,70 m og 4,65 m.

Den 4. juli 2004 sette Feofanova ny verdsrekord i stavhopp med 4,88 meter i Iraklio i Hellas, hennar livsbeste hopp. Under dei olympiske leikane i Aten i slutten av august stoppa Feofanova etter å ha greidd 4,75 m og teke sølvmedaljen. Olympisk meister vart Jelena Isinbajeva som seg over 4,91 m, ny verdsrekord.

Etter å ha vorte nummer fire i stavhopptevlinga ved EM i friidrett 2006 i Göteborg, fekk ho ein ny medalje under verdsmeisterskapen i Osaka i 2007. Isinbajeva vann VM-gullet med 4,80 m, medan Feofanova vart bronsemedaljør med 4,75 m, same høgda som sølvvinar Kateřina Baďurová frå Tsjekkia. Året etter tok Feofanova ein ny bronsemedalje då ho atter fekk 4,75 m i sluttprotokollen under OL i Beijing, Isinbajeva var heilt suveren med sine 5,05 m.

Også i EM i friidrett 2010 i Barcelona tok Feofanova seg over 4,75 m, men då som den einaste i tevlinga. Dermed tok ho sitt andre EM-gull, åtte år etter det fyrste. Under friidretts-VM 2011 i Daegu stoppa Feofanova atter ein gong på 4,75 m, noko som gav henne bronsemedaljen, Fabiana Murer frå Brasil vann med 4,85 meter. I sitt siste store meisterskap, sommar-OL 2012, rauk Feofanova ut etter å ha rive i alle sine tre forsøk.

## Kjelder

**Denne artikkelen bygger på «[[:en:Svetlana Feofanova|Svetlana Feofanova]]» frå ,  den 20. september 2014.*
*World Athletics
Morh Kfarsghab

**Morh Kfarsghab** (òg kalla **Morh Kfar Sghab**, **Murh Kafarsghab** eller **Mrah Kfarseghab**; arabisk مرح كفرصغاب) er ein landsby i Zgharta distrikt i Nord guvernement i Libanon.

Murh Kfarsghab er vinterbustaden til folket frå fjellandsbyen Kfarsghab. Det er ein typisk jordbrukslandsby nær Middelhavet. 

## Klima

Morh Kfarsghab er eit typisk middelhavsklima. Vintrane er milde, med moderat til kraftig nedbør, medan somrane er varme og tørre. Den høgaste middeltemperaturen er i august med 30 °C, medan den lågaste er 8 °C i januar. Om sommaren kan temperaturen nå 40 °C og om vinteren ned til 2 °C. Årsmiddelnedbøren er 810&nbsp;mm.




## Kjelder

**Denne artikkelen bygger på «[[:en:Morh Kfarsghab|Morh Kfarsghab]]» frå ,  den 21. september 2014.* 
*** oppgav desse kjeldene:*
Raskifa

**Raskifa** (òg kalla **Ras Kifa**, **R'asKifa**, arabisk راسكيفا) er ein landsby i Zgharta distrikt i Nord guvernement i Libanon. Innbyggjarane er maronittiske katolikkar og gresk-ortodokse.

## Kjelder

**Denne artikkelen bygger på «[[:en:Raskifa|Raskifa]]» frå ,  den 20. september 2014.*
Toula i Libanon

**Toula**   (arabisk تولا) er ein liten landsby i Nord-Libanon i Zgharta distrikt. Han ligg 1&nbsp;150 meter over havet. Landsbyen har få innbyggjarar om vinteren, då kraftig snøfall ofte gjer vegane uframkomelege. 

Toula har kring 1&nbsp;000 innbyggjarar.  

Hovudnæringa i området er jordbruk, og det vert her dyrka tomatar, agurk, eple, pærer, aprikos og druer. Innbyggjarane produserer òg den alkoholhaldige drikken arak av druer og anis. 

## Kjelder

**Denne artikkelen bygger på «[[:en:Toula, Lebanon|Toula, Lebanon]]» frå ,  den 20. september 2014.*
Koura distrikt

**Koura** (arabisk الكورة, frå gresk χώρα, *«land»*) er eit distrikt i Nord guvernement i Libanon.

Koura er eit av 36 distrikt i Libanon, og er særleg kjend for produksjon av oliven. Koura består av i alt 52 landsbyar. Den største byen og det administrative senteret er Amioun, med kring 10&nbsp;000 innbyggjarar i 2010. 

Området er geografisk variert med kysten ved Middelhavet, ei stor olivenkledd slette og nokre landsbyar i fjella. 

Det er hovudsakleg eit gresk-ortodoks distrikt, men her bur òg mange maronittiske katolikkar, sunni-muslimar, sjia-muslimar og nokre få alawittar.

## Kjelder

**Denne artikkelen bygger på «[[:en:Koura District|Koura District]]» frå ,  den 20. september 2014.* 
*** oppgav desse kjeldene:*
Kfarhazir

**Kfarhazir** er ein antiokisk ortodoks landsby i Koura distrikt i Libanon. Han ligg 360 meter over havet og har eit areal på 12,147&nbsp;km² med kring 2000 innbyggjarar.

Kfarhazir ligg på ein strategisk ås i Koura, oppom Kourasletta og byane i aust, med Middelhavet i vest.

Det er fem kyrkjer i Kfarhazir.

## Kjelder

**Denne artikkelen bygger på «[[:en:Kfarhazir|Kfarhazir]]» frå ,  den 20. september 2014.* 
*** oppgav desse kjeldene:*
Amioun

**Amioun** (arabisk أميون, *Amyūn*) er det administrative senteret i den hovudsakleg gresk-ortodokse Koura distrikt nord i Libanon.

## Etymologi
Namnet Amioun kjem frå arameisk og tyder 'staden til grekarane'. Amioun ligg på toppen av ein gammal ås, og vart kalla «Amia» i antikken. *Amia* er nemnt i Amarnabreva sende på 1300-talet fvt.

## Geografi
Amioun ligg i hjartet av Nord-Libanon og er det administrative senteret i Koura distrikt. Amioun ligg 330 meter over havet, og kring 78&nbsp;km nord-nordaust for Beirut. Han ligg kring 42&nbsp;km frå Guds seder-skogen og 18&nbsp;km frå Tripoli, senteret i Nord guvernement.

Han ligg mellom sjøen og fjella og ei rekkje åsar som strekkjer seg frå aust til vest. Amioun er kjend for oliventre og olivenolje.

## Historie
Amioun er ein særs gammal busetnad med ei historie som går attende til eldre steinalder. Dette vert støtta av fleire små grotter bygd inn i klippene i byen. Ein meiner at det semittiske folket busette seg her kring år 4000 fvt.

Amion har spor frå antikken, mellomalderen og meir moderne tid. Somme av byggverka i byen kan sporast tilbake til heidenske religionar. Då kristendomen kom til området vart dei heidenske templa i Amioun omgjort til kyrkjer.

## Kjelder

**Denne artikkelen bygger på «[[:en:Amioun|Amioun]]» frå ,  den 20. september 2014.* 
*** oppgav desse kjeldene:*
Enfeh

**Enfeh** (arabisk انفه) eller **Enfe**, **Anfeh**, **Anfe**, er ein antiokisk-ortodoks landsby i Koura distrikt i Nord guvernement i Libanon. Enfeh grensar til landsbyane Chekka, Al-Qalamoun, Barghoun og Zakroun. Han ligg 65&nbsp;km nord for Beirut og 15&nbsp;km sør for Tripoli. Han har eit areal på 4,9 kvadratkilometer med eit folketal på 6&nbsp;500.

## Historie
Det er gjort funn i landsbyen som er minst 3&nbsp;000 år gamle. Landsbyen ligg på ei 400 meter lang og 120 meter brei halvøy. Ho er delvis fråskild land av to store grøfter som vart grave ut i krossfarartida. Det er berre gjort mindre utgravingar med funn av fønikiske og romerske murar, vinpresser og mosaikkgolv. Enfeh er nemnt i Amarnabreva til Egypt på 1300 fvt. Enfeh vart erobra av Assyria i 600-talet fvt., då han vart kalla «Anpa».

Krossfararherrane frå Nephin i Enfeh fekk rykte på seg som røvarar og terroriserte reisande mellom Jerusalem og Tripoli. Sjølve byen hadde betre rykte for den gode vinen sin, som vart eksportert gjennom heile det latinske riket på 1100- og 1200-talet. På 1200-talet vart Enfe ein liten, festningslandsby med beitemarker kring seg, kjend for vindproduksjonen. Han høyrte til grevskapet Tripoli og vart styrt av den franske adelsfamilien Renoir-familien. I 1289 gjekk sultan Qalawun brått til åtak på Tripoli og øydela byen. Riddarane som flykta frå Tripoli søkte tilflukt i festninga i Enfeh, og kom seg vidare til kongedømet Kypros før dei vart slakta av mamelukkane.

## Klima
Enfeh har eit middelhavsklima med varme, tørre somrar og kjølige, regnfulle vintrar.

## Økonomi

Produksjon av havsalt har alltid vore ein viktig del av økonomien her. Her finst òg mange som lever av fiske, medan jordbruket hovudsakleg består av olivenproduksjon.

## Turisme
Enfe trekkjer til seg mange turistar, særleg om sommaren, på grunn av det vakre landskapet med sine kvite hus, vindmøller og strender ved middelhavskysten.

Enfe har mange sjømatrestaurantar i tillegg til kafear og barar. Dei to største strandhotellanlegga er Marina Del Sol og Las Salinas.

## Kjelder


**Denne artikkelen bygger på «[[:en:Enfeh|Enfeh]]» frå ,  den 20. september 2014.*
Batroumine

**Batroumine** (eller **Beitroumine** ) er ein liten gresk-ortodoks landsby nord i Libanon. Landsbyen er kjend for oliven, såpe, druer, vin, arak, fiken og blåbær.

## Geografi

Batroumine er ein libanesisk landsby nord i landet. Han ligg i åsane El-Koura søraust for Tripoli, 324 meter over havet.

Sjølv om Batroumine ligg i åsane, tar det berre 10 minuttar å køyre til kysten.

## Kjelder

**Denne artikkelen bygger på «[[:en:Batroumine|en:Batroumine]]» frå ,  den 20. september 2014.*  
 

## Bakgrunnsstoff
* http://www.batroumine.com/ 
* http://www.batroumine.org/
Bishmizzine

**Bishmizzine** (arabisk بشمزين) eller **Bishmezzine**, **Bechmezzine**, **Beshmizzine**, **Bishmezzine**, er ein landsby i Koura i Nord guvernement i Libanon. Han ligg kring 275 meter over havet. Bishmizzine grensar til landsbyane Afisdeeq, Kfar-Hazir, Amyoun, Fi' og B'terram.

## Kjelder

**Denne artikkelen bygger på «[[:en:Bishmizzine|Bishmizzine]]» frå ,  den 20. september 2014.*  
 

## Bakgrunnsstoff
* Bishmezzine.com
Darbechtar

**Darbechtar** (òg kalla **Darb Ishtar**, arabisk داربعشتار)  er ein landsby heilt søraust i Koura distrikt i Nord guvernement i Libanon.

Darbechtar grensar til landsbyane Amyoun, Bziza, Majdel, Kaftoun og Dar-shmizzine. Innbyggjarane i landsbyen er maronittiske katolikkar.

## Etymologi
Namnet på landsby kjem frå dei arameiske orda *Dar* og *Ishtar*, som tyder «huset til Astarte». Ein trur at landsbyen var ein gammal fønikisk heilagdom for fruktbarheitsgudinna.

## Natur
Landsbyen har ein stor olivenproduksjon. I tillegg vert her dyrka druer og fiken.

## Kjelder

**Denne artikkelen bygger på «[[:en:Darbechtar|Darbechtar]]» frå ,  den 20. september 2014.*
Fih i Libanon

**Fih** (eller **Fiaa**) er ein ortodoks kristen landsby i Koura distrikt i Libanon.

Namnet «Fih» kjem frå ei arameisk (assyrisk) rot og tyder «staden der sauen breker».

## Kjelder

**Denne artikkelen bygger på «[[:en:Fih i Libanon|Fih i Libanon]]» frå ,  den 20. september 2014.*
Kaftoun

**Kaftoun** (arabisk كفتون) er ein liten libanesisk landsby som ligg på nordsida av Nahr el Jaouz (Valnøtelva)  i Koura distrikt, nord i Libanon. Landsbyen har kring 300 innbyggjarar, dei fleste ortodokse kristne.

Namnet «Kaftoun» kjem frå arameisk og tyder «grave frå» eller «forma frå» ei klippe. 

Kaftoun har tre kyrkjer. 

## Kjelder

**Denne artikkelen bygger på «[[:en:Kaftoun|Kaftoun]]» frå ,  den 20. september 2014.* 
*** oppgav desse kjeldene:*



## Bakgrunnsstoff
* http://www.kaftoun.com/
Akiva Goldsman

**Akiva Goldsman** () er ein amerikansk manusforfattar, regissør og produsent. Han kjem frå New York.

## Filmografi

## Kjelder
*Denne sida byggjer på «[[:en:Akiva Goldsman|Akiva Goldsman]]» frå  den 20. september 2014.*
## Bakgrunnsstoff
*Goldsman på IMDb
Kfarhata

**Kfarhata** (òg kalla **Kfar Hata**, **Kafrhata**, arabisk كفرحاتا) er ein gresk-ortodokse landsby i Koura distrikt i Nord guvernement i Libanon. Han er ein av 52 busetnader i Koura, og ligg sør i distriktet, like ved Al-Kateh, ein liten dal.

Hovudnæringa på staden er olivendyrking.

## Kjelder

**Denne artikkelen bygger på «[[:en:Kfarhata|Kfarhata]]» frå ,  den 20. september 2014.*
Kousba

**Kousba** er ein antiokisk ortodoks landsby i Koura distrikt i Nord guvernement i Libanon.

Han ligg 18&nbsp;km sør for Tripoli og 12&nbsp;km aust for Chekka. Vegen mellom Chekka og Becharry går gjennom Kousba.

Kousba har kring 5&nbsp;000 innbyggjarar. Han har to skular. Seint på 1200-talet vart Hamatoura kloster oppretta i nærleiken. 

## Bakgrunnsstoff
* http://www.kousba.org
* http://www.kousba.gov.lb
Ras Maska

**Ras Maska** (òg kalla **Ra's Maska** eller **Ras Masqa**, arabisk رأس مسقا) er ein landsby i Koura distrikt i Nord guvernement i Libanon.

## Geografi
Landsbyen ligg i Koura distrikt på åsane oppom Middelhavet sør for Tripoli. Han er delt inn i ein nordleg og ein sørleg del. Den nordlege delen ligg nærast Tripoli og ligg 60 meter over havet. Her er majoriteten sunnimuslimar. Denne delen av landsbyen kan reknast som ein del av Stor-Tripoli. 

Den sørlege delen av landsbyen er den høgastliggande, 200 meter over havet. Her er majoriteten kristne, mellom anna gresk-ortodokse og maronittar. Sør-Ras Maska er kjend for produksjonen av oliven.

## Historie
Ras Maska vart først nemnt i den osmanske folketeljinga i 1519. Han høyrte då til Nahiyat Koura / Anfeh og var busett av 14 vaksne menn, og 80% av desse hadde familie. 

## Kjelder

**Denne artikkelen bygger på «[[:en:Ras Maska|Ras Maska]]» frå ,  den 20. september 2014.* 
*** oppgav desse kjeldene:*
Aaba

**Aaba** er ein landsby i Koura distrikt i Libanon. Dei fleste innbyggjarane er gresk-ortodokse. Han ligg 285 meter over havet og har kring 500 innbyggjarar.

## Kjelder

**Denne artikkelen bygger på «[[:en:Aaba|Aaba]]» frå ,  den 20. september 2014.* 
*** oppgav desse kjeldene:*
Afsdik

**Afsdik** eller **Aafsdiq** er ein landsby i Koura distrikt i Libanon. Folkesetninga der er hovudsakleg gresk-ortodoks med ein viktig sunnimuslimsk minoritet.

## Kjelder

**Denne artikkelen bygger på «[[:en:Afsdik|Afsdik]]» frå ,  den 20. september 2014.*
Ain Akrine

**Ain Akrine** eller **Ain Aakrine** er ein maronittisk landsby i Koura distrikt i Libanon. Han vart grunnlagd tidleg på 1800-talet.

## Historie
I osmansk tid budde ei gruppe kristne i ein landsby kalla Nawous, der folket flytta fordi dei vart undertrykte. Dei grunnla Ain Akrine på 1800-talet.

## Kjelder

**Denne artikkelen bygger på «[[:en:Ain Akrine|Ain Akrine]]» frå ,  den 20. september 2014.* 
*** oppgav desse kjeldene:*
Kaferkahel

**Kaferkahel** (arabisk  كَفَرْقاهِل, *Kafer-Qãhël*) eller **Kfarqahel** (arabisk  كْفَرْقاهِل,  Kfar-Qãhël) er ein landsby i Koura distrikt i Nord guvernement i Libanon. Landsbyen er halvt gresk-ortodoks og halvt sunnimuslimsk. Det står ei kyrkje og ein moské i sentrum av landsbyen. 

Quadishaelva renn gjennom landsbyen. 
.

## Bakgrunnsstoff
*
Bdebba

**Bdebba** (arabisk **بدبا**) er ein gresk-ortodoks landsby i Koura distrikt i Libanon.

Ordet Bdebba har assyrisk opphav og består av to delar, *Bet Dibba*. *Bet* tyder «hus» og *Dibba* tyder «bjørn».

Bdebba ligg 290 meter over havet, 70 km nord for Beirut, 5,5 km aust for Middelhavet og 10 km sør for Tripoli. 

Bdebba har ruinar som går attende til fønikisk tid, mellom anna gamle grotter og sarkofagar. Det er òg oppdaga ruinar frå krosstoga i byen. 

Det står to gresk-ortodokse kyrkjer og eit kloster i byen. 

## Kjelder

**Denne artikkelen bygger på «[[:en:Bdebba|Bdebba]]» frå ,  den 20. september 2014.* 
*** oppgav desse kjeldene:*
Jaroslav Rybakov

**Jaroslav Vladimirovitsj Rybakov** () er ein russisk tidlegare friidrettsutøvar, fødd i Mogilnov i dåverande Sovjetunionen, i dag i Kviterussland. Han tevla i høgdehopp og vart europameister i øvinga i 2002 og verdsmeister i 2009. I alt vann Rybakov to gull-, tre sølv- og ein bronsemedalje i dei store utandørsmeisterskapane i tida 2001-09. Hans personlege rekord innandørs på 2,38 m er frå 2005.

## Aktiv
Rybakov og landsmannen Vjatsjeslav Voronin kom til å dele andreplassen i høgdetevlinga under VM i friidrett 2001 i Edmonton, berre tyskaren Martin Buß var betre enn dei to russarane. Året etter var Rybakov den einaste som klarde å ta seg over 2,31 m ved EM i friidrett 2002 i München,  ei tevling som vart avvikla i vått og kjølig vêr.

Hans fremste konkurrent gjennom åra vart svenske Stefan Holm. Svensken, som fekk bronsemedaljen i München-EM, vann innandørs-VM i 2003 føre Rybakov. Ofte gjekk Holm sigrande ut av duellane, men under IAAF sitt avsluttande stemne i Monaco i 2003 vann Rybakov då han hadde færre riv enn Holm.

Som året i førevegen vann Holm innandørs-VM 2004 med Rybakov på sølvplass. Under dei olympiske leikane 2004 i Aten enda Rybakov på sjetteplass med 2,32 m. Trass i at han svinga seg over heile 2,38 m ved innandørs-VM 2005 i Madrid, rakk det ikkje til meir enn sølv, Stefan Holm gjorde sitt livs beste hopp då han lukkast ta seg over 2,40 meter. Ved verdsmeisterskapen i Helsingfors sommaren 2005 vann Rybakov bronsemedaljen, slått av Jurij Krymarenko frå Ukraina og kubanaren Víctor Moya.

I 2006 gjekk Rybakov til topps i høgdehopp i innandørs-VM i Moskva og vart nummer fem i EM 2006 i Göteborg. Året etter vann han sitt tredje VM-sølv med ny personleg rekord utandørs på 2,35 m i verdsmeisterskapen i Osaka. Tre hopparar stoppa på vinnarhøgda 2,35 m. Donald Thomas frå Bahamas vart gullvinnar føre Rybakov, medan Kyriakos Ioannou frå Kypros fekk bronsen. Under sommarleikane i Beijing i 2008 tok Rybakov si fyrste bronsemedalje i ein internasjonal meisterskap, som i VM året før med same høgde som vinnaren.

Rybakovs største triumf kom då han vann gullmedaljen i høgdehopp under friidretts-VM i Berlin i 2009. Han var ein av fire utøvarar som stoppa på 2,32 m. Både han og kyprioten Ioannou lukkast i sine fyrste forsøk på 2,32 m, men Rybakov vann då Ioannou måtte ha tre forsøk på 2,28 m, Rybbakov nøgde seg med to. 

### Medaljar og plasseringar i internasjonale meisterskap
*VM 2001 i Edmonton: Sølvmedalje – 2,33 m, delt med Vjatsjeslav Voronin
*EM 2002 i München: Gullmedalje – 2,31 m, framom Stefan Holm (2,29 m)
*VM i 2003 i Paris: Nr 9 – 2,25 m
*OL 2004 i Aten: Nr 6 – 2,32 m
*VM i 2005 i Helsingfors: Sølvmedalje – 2,29 m, delt med Victor Moya
*EM 2006 i Göteborg: Nr 5 – 2,30 m
*VM 2007 i Osaka: Sølvmedalje 2,35 m, bakom Donald Thomas (2,35 m)
*OL 2008 i Beijing: Bronsemedalje – 2,34 m, bakom Germaine Mason (2,34 m)
*VM 2009 i Berlin: Gullmedalje – 2,32 m, framom Kyriakos Ioannou (2,32 m)

## Kjelder

**Denne artikkelen bygger på «[[:de:Jaroslaw Wladimirowitsch Rybakow|Jaroslaw Wladimirowitsch Rybakow]]» frå ,  den 21. september 2014.*
Barghoun

**Barghoun** er ein sunnimuslimsk landsby i Koura distrikt i Libanon. Nord for landsbyen ligg det ruinar av ei kyrkje tileigna St. Barbara frå 1200-1300-talet. 

## Kjelder

**Denne artikkelen bygger på «[[:en:Barghoun|Barghoun]]» frå ,  den 20. september 2014.* 
*** oppgav desse kjeldene:*
Olha Saladukha

**Olha Valerijivna Saladukha** () er ein ukrainsk friidrettsutøvar frå Donetsk. Ho vart verdsmeister i tresteghopp i 2011, og har vunne EM-gull tre gongar på rad; 2010, 2012 og 2014. Saladukha presterte livsbeste 14,99 meter då ho i 2012 vart europameister i Helsinki.

## Aktiv
Saladukha byrja hevde seg mot verdseliten i trestegøvinga i 2006-sesongen, då ho vart nummer fire i europameisterskapen i Göteborg med eit bestehopp på 14,28 m. Året ettet vann ho universiaden i Bangkok med ny personleg rekord på 14,79 m. Trass i gode 14,60 m vart ho berre nummer sju under VM i friidrett 2007 i Osaka.

I 2008 vart Saladukha ukrainsk meister med personleg rekord, 14,84 meter. Under Sommar-OL 2008 i Beijing kom ho på niandeplass. Ho var ikkje aktiv i 2009. Under friidretts-EM i Barcelona i 2010 fekk ho sin fyrste store triumf då ho vart europameister med 14,81 meter, 0,25 m framom italienske Simona La Mantia.

Under verdsmeisterskapen 2011 i Daegu slo Saladukha til med 14,94 m i fyrste omgang, dermed vann ho gullmedaljen framom kasakhstanske Olga Rypakova som nådde 14,89 m og Caterine Ibargüen frå Colombia som fekk notert 14,84 m.

Saladukha forsvarte EM-tittelen i Helsingfors i 2012. Ho sette personleg rekord med 14,99 meter og var nesten ein halvmeter framom sølvmedaljøren Patrícia Mamona frå Portugal. Under sommarleikane i London vel ein månad seinare berga ho ein bronsemedalje då ho hoppa 14,79 m i sjette og siste omgang, ein cm bakom Ibargüen som også gjorde sitt lengste hopp i suste omgang. Med eit hopp på 14,98 m sikra Rypakova seg OL-gullet. Endå ein bronsemedalje fekk Saladukha i VM i friidrett 2013 i Moskva. Hennar lengstehopp i tevlinga målte 14,65 m, Caterine Ibargüen vart verdsmeister med 14,85 m.

I EM i friidrett 2014 i Zürich tok Saladukha sitt tredje strake EM-gull. Ho gjorde sitt beste hopp for sesongen, 14,73 m, og syrgde dermed for at Jekaterina Koneva frå Russland måtte ta til takke med sølv, slik ho hadde måtta gjere under VM året før. Sidan streva ho med å hevde seg i den absolutte verdstoppen i tresteghopp, ein femteplass ved Friidretts-VM 2019 var hennar fremste prestasjon. 

### Medaljar og plasseringar i internasjonale meisterskap
*EM 2006 i Göteborg: Nr 4 – 14,38 m
*VM 2007 i Osaka: Nr 7 – 14,60 m
*OL 2008 i Beijing: Nr 9 – 14,70 m
*EM 2010 i Barcelona: Gullmedalje – 14,81 m, framom Simona La Mantia (14,56 m)
*VM 2011 i Daegu: Gullmedalje – 14,94 m, framom Olga Rypakova (14,89 m)
*EM 2012 i Helsinki: Gullmedalje – 14,99 m, framom Patrícia Mamona (14,52 m)
*OL 2012 i London: Bronsemedalje – 14,79 m
*VM 2013 i Moskva: Bronsemedalje – 14,65 m
*EM 2014 i Zürich: Gullmedalje – 14,73 m, framom Jekaterina Koneva (14,69 m)
*VM 2015 i Beijing: Nr 6 – 14,41 m
*EM 2016 i Amsterdam: Nr 6 – 14,23 m 
*OL 2016 i Rio de Janeiro: Utslått i kvalifiseringa (13,97 m =nr 18)
*EM 2018 i Berlin: Utslått i kvalifiseringa (14,04 m =nr 13)
*VM 2019 i Doha: Nr 5 – 14,52 m
*OL i 2021 i Tokyo: Utslått i kvalifiseringa (13,91 m =nr 20)

## Merknadar

## Kjelder

*World Athletics
* 
----
**Denne artikkelen bygger på «[[:de:Olha Saladucha|Olha Saladucha]]» frå ,  den 21. september 2014.*
Éloyse Lesueur

**Éloyse Lesueur** () er ein fransk friidrettsutøvar frå Créteil som tevlar internasjonalt i lengdehopp. Ho vann gullmedaljen i lengdeøvinga både ved EM i friidrett 2012 i Helsingfors og friidretts-EM 2014 i Zürich. Den 5. juli 2014 sette ho fransk rekord i øvinga med 6,92 meter.

## Bakgrunnsstoff
*
Sandra Perković

**Sandra Perković** (), gift **Elkasević**, er ein kroatisk friidrettsutøvar som tevlar internasjonalt i diskoskasting og tidlegare også kulestøyt. Perioden 2010-24 vann ho gullmedaljen i diskoskast i sju europameisterskap i rad. Ho vart olympisk meister i øvinga i 2012 og 2016, og vart verdsmeister i 2013 og 2017. Perković presterte livsbeste 71,41 meter sommaren 2017.

Då ho vart europameister i Zürich i 2014 sette ho landsrekord med 71,08 meter. Perković tok gull i diskos under sommar-OL 2016.

Perković vart medlem av det kroatiske parlamentet ved valet i 2015, og sat i under eit år.

## Doping
I 2011 var Perković utestengd frå idretten i seks månader grunna brot på dopingregelementet.

## Medaljar og plasseringar i internasjonale meisterskap
*VM 2009 i Berlin: Nr 9 – 60,77 m
*EM 2010 i Barcelona: Gullmedalje – 64,67 m,	 framom Nicoleta Grasu (63,48 m)
*EM 2012 i Helsinki: Gullmedalje – 67,62 m, framom Nadine Müller (65,41 m)
*OL 2012 i London: Gullmedalje – 69,11 m, framom Li Yanfeng (67,22 m)
*VM 2013 i Moskva:  Gullmedalje – 67,99 m, framom Mélina Robert-Michon (66,28 m)
*EM 2014 i Zürich: Gullmedalje – 71,08 m, framom Mélina Robert-Michon (65,33 m)
*VM 2015 i Beijing: Sølvmedalje – 67,39 m, bakom Denia Caballero  (69,28 m)
*EM 2016 i Amsterdam: Gullmedalje – 69,97 m, framom Julia Fischer (65,77 m)
*OL 2016 i Rio de Janeiro: Gullmedalje – 69,21 m, framom Mélina Robert-Michon (66,73 m)
*VM 2017 i London: Gullmedalje – 70,31 m, framom Dani Stevens (69,64 m)
*EM 2018 i Berlin:  Gullmedalje – 67,62 m, framom Nadine Müller (63,00 m)
*VM 2019 i Doha: Bronsemedalje – 66,72 m
*OL i 2021 i Tokyo: Nr 4 – 65,01 m
*VM 2022 i Eugene: Sølvmedalje – 68,45, bakom Feng Bin (69,12 m)
*EM 2022 i München: Gullmedalje – 67,95 m, framom Kristin Pudenz (67,87 m)
*VM 2023 i Budapest: Nr 5 – 66,57 m
*EM 2024 i Roma: Gullmedalje – 67,04 m, framom Jorinde van Klinken (65,99 m)
*OL 2024 i Paris: Bronsemedalje – 67,51 m
*VM 2025 i Tokyo: Nr 5 – 65,82 m

## Kjelder

*
Anita Włodarczyk

**Anita Włodarczyk** () er ein polsk friidrettsutøvar frå Rawicz som tevlar i sleggjekasting. Etter at russiske utøvarar har fått annullert ei rekke prestasjonar, står Włodarczyk som vinnar av fire VM-gull, like mange EM-gull og tre OL-gull i øvinga, oppnådd i perioden 2009-11. Ho har sett ei rad verdskordar i sleggjekast, den siste frå 2016 er på 82,98 meter.

## Aktiv
Włodarczyks fyrste internasjonale meisterskapsfinale fann stad under Sommar-OL 2008 i Beijing, der ho vart nummer 6 med eit bestekast på 71,56 m. Same sesongen kom ho på tredjeplass i IAAF World Athletics-finalen i Stuttgart med 70,97 m. I VM i friidrett 2009 i Berlin sikra ho seg gullmedaljen då ho sette verdsrekord med 77,96 meter i den andre omgangen. Då sleggja landa, sprang ho jublande mot publikum. I gledesrusen forstua ho ein fot og kunne ikkje halde fram å kaste i resten av tevlinga.

I 2012 vann Włodarczyk øvinga i Helsinki-EM og ho vart nummer to i London-OL. Året etter vart ho nummer 2 også i Moskva-VM, som i London slått av Tatjana Lysenko. År 2016 vart det i russiske Lysenko sine prøver frå London 2012 funne prov på dopingstoff, noko som gjorde at ho vart frådømt begge gullmedaljane. Midt i august 2014 vann Włodarczyk EM-gull i Zürich, 14 dagar seinare forbetra ho verdsrekorden til 79,58 m ved eit stemne i Berlin. 

Sommaren 2015 flytta Włodarczyk fyrst rekorden til 79,83 m, for så å smekke til med 81,08 meter den 1. august i Władysławowo. Sigersrekka i meisterskap heldt fram i VM 2015, EM 2016 og OL 2016. I sleggjefinalen ved sommarleikane i Rio de Janeiro sette ho elles verdsrekord med 82,29 meter. Vel heimkomen frå Brasil presterte ho, i Warszawa 28. august 2016, sitt livs beste kast, 82,98 meter er framleis verdsrekord (2022).

Sidan vart Włodarczyk europameister 2018, verdsmeister 2019 og olympisk meister 2021.

### Medaljar og plasseringar i internasjonale meisterskap
*OL 2008 i Beijing: Nr 6 – 71,56 m
*VM 2009 i Berlin: Gullmedalje – 77,96 m, framom Betty Heidler (77,12 m)
*EM 2010 i Barcelona: Bronsemedalje – 73,34 m
*VM 2011 i Daegu: Nr 5 – 73,56 m
*EM 2012 i Helsinki: Gullmedalje – 74,29 m, framom Martina Hrašnová (73,34 m)
*OL 2012 i London: Gullmedalje –77,60 m, framom Betty Heidler (77,12 m)
*VM 2013 i Moskva: Gullmedalje – 78,46 m, framom Zhang Wenxiu (75,58 m)
*EM 2014 i Zürich: Gullmedalje – 78,76 m, framom Martina Hrašnová (74,66 m)
*VM 2015 i Beijing: Gullmedalje – 80,85 m, framom Zhang Wenxiu (76,33 m)
*EM 2016 i Amsterdam: Gullmedalje –78,14 m, framom Betty Heidler (75,77 m)
*OL 2016 i Rio de Janeiro: Gullmedalje – 82,29 m, framom Zhang Wenxiu (76,75 m)
*VM 2017 i London: Gullmedalje – 77,90 m, framom Wang Zheng (75,98 m)
*EM 2018 i Berlin: Gullmedalje – 78,94 m, framom Alexandra Tavernier (74,78 m) 
*OL i 2021 i Tokyo: Gullmedalje – 78,48 m, framom Wang Zheng (77,03 m)
*VM 2023 i Budapest: Utslått i kvalifiseringa (71,13 m=nr 13) 
*EM 2024 i Roma: Sølvmedalje – 72,92 m, bakom Sara Fantini (74,18 m) 
*OL 2024 i Paris: Nr 4 – 74,23 m
*VM 2025 i Tokyo: Nr 6 – 74,64 m

## Kjelder

*
Asurbanipal

**Asurbanipal** (fødd ca. 685 f.Kr., død ca. 627 f.Kr.) var ein assyrisk konge som herska i tida 668 f.Kr.–ca. 627 f.Kr. Han var den siste mektige kongen av det nyassyriske riket, og er kjend for å ha samla ei stor samling kileskriftdokument i palasset sitt i Ninive - Asurbanipal-biblioteket, som no er ved British Museum i London.

Asurbanipal var son av Asarhaddon. I Bibelen er han kjend som «Asenappar». 

## Kjelder

**Denne artikkelen bygger på «[[:nb:Asurbanipal|Asurbanipal]]» frå ,  den 21. september 2014.*  
 
### Referansar

### Litteratur
* Barnett, R.D. (1976): *Sculptures from the North Palace of Ashurbanipal at Nineveh (668-627)*. London: British Museum.
* Grayson, A.K. (1980): «The Chronology of the Reign of Ashurbanipal» i: *Zeitschrift für Assyriologie* **70**, s. 227–245.
* Luckenbill, Daniel David (1926): *Ancient Records of Assyria and Babylonia: From Sargon to the End*. **2**. Chicago: University of Chicago Press.
* Kriwaczek, Paul (2012): *Babylon. Mesopotamia and the Birth of Civilisation*, Atlantic Books, London, ISBN 9781848871571
* Oates, J. (1965): «Assyrian Chronology, 631-612 B.C.» i: *Iraq* **27**, s. 135–159.
* Olmstead, A.T. (1923): *History of Assyria*. New York: Scribner.
* Russell, John Malcolm (1991): *Sennacherib's Palace without Rival at Nineveh*. Chicago: University of Chicago Press.

## Bakgrunnsstoff
*Ashurbanipal 
*The Library of King Ashurbanipal 
*Assurbanipal Coronation Hymn
*History Of Assurbanipal, Translated from the Cuneiform Inscriptions ved George Smith
*Historical Prism Inscriptions of Ashurbanipal I  (PDF), Editions E, B1-5, D, & K - Oriental Institute
Ninive

**Ninive** (arabisk نينوى) er ein ruinby i noverande Irak ved elva Tigris, nær noverande Mosul. Byen var ein av dei viktigaste i Midtausten under oldtida, og var ved fleire høve hovudstad i Assyria.

Det er påvist busetnad på staden frå 6000-talet f.Kr., og Ninive er nemnd rundt 1800 f.Kr. som ein viktig kultstad for gudinna Ishtar (Inanna). Byen blei hovudstad i Assyria rundt 700 f.Kr. under Sanherib. I 612 f.Kr. blei han lagt i ruinar av medarar og babylonarar.

## Kjelder

*Barstad, Hans M. «Ninive» (1. september 2014), *Store norske leksikon*.
----
**Denne artikkelen bygger på «[[:nb:Ninive|Ninive]]» frå ,  den 21. september 2014.*  

## Bakgrunnsstoff
Myriam Soumaré

**Myriam Soumaré** () er ein fransk tidlegare friidrettsutøvar frå Paris som tevla internasjonalt på sprindistansane 100 meter og 200 meter. Ho vart europameister på 200 meter i 2010, og vann i tidsrommet 2010-14 også tre sølvmedaljar og tre bronsemedaljar på 100 m, 200 og 4 x 100 m stafett i ulike europameisterskap i friidrett.

## Aktiv
Frå EM i friidrett 2010 i Barcelona fekk Soumaré med seg heim ein medalje av kvar valør. Det starta med at ho tok bronsemedaljen på 100 m på tida 11,18, tyske Verena Sailer vann med 11,10 sekundar. Deretter sprang Soumaré inn til siger på 200 meter med 22,32 sekundar, 12 hundredels sekund føre Jelizaveta Bryzjina frå Ukraina. Til sist fekk Soumaré sølv etter ho sprang startetappen for Frankrikes lag i 4 x 100 m stafett, ein stafett som vart vunnen av Ukraina.

## Kjelder

**Denne artikkelen bygger på «[[:de:Soumaré|Soumaré]]» frå ,  den 21. september 2014.*  
 

## Bakgrunnsstoff
*
Btourram

**Btourram** eller **Bterram, Bturan, Beturan** (arabisk, بطرام) er ein gresk-ortodoks landsby i Koura distrikt i Libanon.

## Etymologi

Btourram tyder:
* på arabisk «klippevinden».
* «bet» «tur» «ram» tyder  «Huset på det høge fjellet».
* «beth» «turan» tyder «tempelet i Turan».

## Kjelder

**Denne artikkelen bygger på «[[:en:Btourram|Btourram]]» frå ,  den 21. september 2014.* 
*** oppgav desse kjeldene:*
* Offisiell side
Btouratige

**Btouratige** eller **Btouratij** er ein sunnimuslimsk landsby i Koura distrikt i Libanon.

Han var bustaden til den myrda libanesiske embetsmannen Wissam al-Hassan.

## Kjelder

**Denne artikkelen bygger på «[[:en:Btouratige|Btouratige]]» frå ,  den 21. september 2014.*
Bkeftine

**Bkeftine** er ein gresk-ortodoks landsby med somme maronittar i Koura distrikt i Libanon. Han ligg 180 meter over havet. I 2004 var det 941 innbyggjarar i landsbyen.

## Kjelder

**Denne artikkelen bygger på «[[:en:Bkeftine|Bkeftine]]» frå ,  den 21. september 2014.* 
*** oppgav desse kjeldene:*
Bnehran

**Bnehran** eller **Bnehrane** er ein sjiamuslimsk landsby i Koura distrikt i Libanon. Han ligg 570 meter over havet. Han har 566 innbyggjarar.

## Kjelder

**Denne artikkelen bygger på «[[:en:Bnehran|Bnehran]]» frå ,  den 21. september 2014.* 
*** oppgav desse kjeldene:*
Bhabouch

**Bhabouch** eller **Bahbouch** er ein maronittisk landsby med ein minoritet av sjiamuslimar i Koura distrikt i Libanon.

## Kjelder

**Denne artikkelen bygger på «[[:en:Bhabouch|Bhabouch]]» frå ,  den 21. september 2014.*
Btaaboura

**Btaaboura** er ein gresk-ortodoks landsby i Koura distrikt i Libanon. Det vart bygd ei kyrkje i landsbyen i juni 2011, tileigna St. Elias.

## Kjelder

**Denne artikkelen bygger på «[[:en:Btaaboura|Btaaboura]]» frå ,  den 21. september 2014.* 
*** oppgav desse kjeldene:*
Bziza

**Bziza** er ein maronittisk landsby i Koura distrikt i Libanon med somme gresk-ortodokse innbyggjarar. Det står eit godt bevart romersk tempel med tre søyler som framleis står. I bysantinsk tid vart det bygd ei kyrkje kalla Vår frue av søylene innafor murane.

## Kjelder

**Denne artikkelen bygger på «[[:en:Bziza|Bziza]]» frå ,  den 21. september 2014.* 
*** oppgav desse kjeldene:*
Maryna Arzamasava

**Maryna Arzamasava** () er ein kviterussisk friidrettsutøvar frå Minsk som tevla på mellomdistansane. Ho vart europameister på 800 meter i 2014, og tok bronse på same distansen under det førre EM i 2012. Ravilja Agletdinova Katovitsj var mor hennar.

Arzamasava hadde lite og inkje å vise til før 2012-sesongen. Under friidretts-EM i Helsingfors vart ho nummer tre på 800 m med tida 2.01,02, nøyaktig eit halvt sekund etter vinnaren, britiske Lynsey Sharp. To år seinare revansjerte Arzamasava seg ved EM i friidrett 2014 i Zürich. I finalen på 800 meter vann ho på ny personleg rekord, 1.58,15, Sharp kom i mål til sølvmedalje på 1.58,82.

## Kjelder

**Denne artikkelen bygger på «[[:en:Maryna Arzamasava|Maryna Arzamasava]]» frå ,  den 21. september 2014.*  

## Bakgrunnsstoff
*
Darchmezzine

**Darchmezzine**, **Dar Chmezzine** er ein gresk-ortodoks landsby i Koura distrikt i Libanon.

Han vert òg kalla Dar Chmizzine, Dar Shmizzeen, Dar Shmizzin, Dâr Chmezzîne, Dâr Chmizzîne og Dār Shmizzīn.

## Kjelder

**Denne artikkelen bygger på «[[:en:Darchmezzine|Darchmezzine]]» frå ,  den 21. september 2014.*
Deddeh

**Deddeh** eller **Dedde** er ein landsby i Koura distrikt i Libanon. Han ligg 295 meter over havet og har kring 4000 innbyggjarar. 60 % av innbyggjarane er gresk-ortodokse, medan dei 40 % andre er sunnimuslimar.

## Kjelder

**Denne artikkelen bygger på «[[:en:Deddeh|Deddeh]]» frå ,  den 21. september 2014.*
Ijdebrine

**Ijdebrine** eller **Ijdabrine** er ein sunnimuslimsk landsby i Koura distrikt i Libanon med eit stort maronittisk samfunn.

## Kjelder

**Denne artikkelen bygger på «[[:en:Ijdebrine|Ijdebrine]]» frå ,  den 21. september 2014.*
Kelhat

**Kelhat (قلحات)** er ein gresk-ortodoks landsby i Koura distrikt i Libanon. Han strekkjer seg frå kysten av Middelhavet til ei høgd på kring 400 meter over havet. 

Kelhat har fleire utdanningsinstitusjonar, frå grunnskule til høgare utdanning innan økonomi. Det ligg fire ortodokse kyrkjer i Kelhat, inkludert Balamand kloster.

## Kjelder

**Denne artikkelen bygger på «[[:en:Kelhat|Kelhat]]» frå ,  den 21. september 2014.*
Antje Möldner-Schmidt

**Antje Möldner-Schmidt** () er ein tysk friidrettsutøvar som har tevla internasjonalt i hinderløp og på 1500 meter. Ho vart europameister på 3000 meter hinder i 2014, to år tidlegare fekk ho bronsemedaljen i øvinga i det førre EM i friidrett.

### Aktiv
Möldner-Schmidt hadde 1500 meter som spesialdistanse til 2008. Ettersom ho ikkje klarde å hamle opp med dei aller beste på distansen, tok ho i OL-sesongen også til å tevle i hinderløp. Ho deltok på 3000 m hinder under sommar-OL i Beijing, der ho sette tysk rekord med 9.29,8 i forsøket, utan at det heldt til finaleplass. Under verdsmeisterskapen 2009 på tysk heimebane i Berlin vart ho nummer ni med den tyske rekordtida 9.18,5.

I EM i friidrett 2012 i Helsingfors klarde ho ikkje å fylgje dei to beste, Gülcan Mıngır frå Tyrkia og Svitlana Shmidt frå Ukraina, på sluttrunda i hinderløpet. Men ho hadde ingen vanskar med å sikre seg ein bronsemedalje på 9.36,3. Ho deltok i hinderløpet også under Sommar-OL 2012 i London, og vart nummer sju.

Sin store triumf opplevde Möldner-Schmidt under friidretts-EM 2014 i Zürich. Her gjekk ho opp i leiinga på sisterunda i hinderløpet og hadde på oppløpet bra kontroll i kampen om gullmedaljen. Vinnartida vart 9.29,4.

## Kjelder

**Denne artikkelen bygger på «[[:de:Antje Möldner-Schmidt|Antje Möldner-Schmidt]]» frå ,  den 21. september 2014.*
Den sørasiatiske regionale samarbeidsorganisasjonen

**Den sørasiatiske regionale samarbeidsorganisasjonen** (**SAARC**: *South Asian Association for Regional Cooperation*) er ein internasjonal organisasjon for Sør-Asia stifta i 1985. Samarbeidsorganisasjonen arbeider for å auka samhandel mellom medlemslanda og styrka den økonomiske utviklinga i regionen. Hovudsetet ligg i Katmandu i Nepal.

Den sørasiatiske regionale samarbeidsorganisasjonen blei grunnlagd av sju land i 1985, med det første møtet halde i Dhaka i Bangladesh den 8. desember same året. I 2005 blei Afghanistan med i organisasjonen, som dermed har åtte medlemsland.

Generalsekretær i organisasjonen er Arjun Bahadur Thapa frå Nepal (sidan 2014).

## Medlemmer
* 
*  
*  
*  
* 
*  
* 
*  

Observatørar er Kina, EU, USA, Iran, Sør-Korea og Japan.

## Kjelder


**Denne artikkelen bygger på «[[:en:South Asian Association for Regional Cooperation|South Asian Association for Regional Cooperation]]» frå , og «[[:no:Den sørasiatiske regionale samarbeidsorganisasjonen|Den sørasiatiske regionale samarbeidsorganisasjonen]]» frå  den 21. september 2014.*  


## Bakgrunnsstoff

*
Miniyeh-Danniyeh distrikt

**Miniyeh-Danniyeh distrikt** er eit distrikt i Nord guvernement i Libanon. Som namnet indikerer omfattar distriktet regionen Dinniyeh. I desember 1999 og januar 2000 var den libanesisk hæren og islamistiske militante involvert i harde kampar i området.

## Kjelder

**Denne artikkelen bygger på «[[:en:Miniyeh-Danniyeh District|Miniyeh-Danniyeh District]]» frå ,  den 21. september 2014.*
Miniyeh

**Miniyeh** (arabisk المنية, fransk *Minieh*) er det administrative senteret i Miniyeh-Danniyeh distrikt i Nord guvernement i Libanon.  Minya ligg 96 km frå Beirut, kring 20 meter over havet. 

## Kjelder

**Denne artikkelen bygger på «[[:en:Miniyeh|Miniyeh]]» frå ,  den 21. september 2014.*
Tallé w Chittaha

**Tallé w Chittaha** er ein landsby i Akkar distrikt i Libanon og er ein av få attverande maronittisk kristne landsbyane i Akkar. Han ligg 125&nbsp;km nord for hovudstaden Beirut, kring 600 meter over havet. 

## Klima



## Kjelder

**Denne artikkelen bygger på «[[:en:Tallé w Chittaha|Tallé w Chittaha]]» frå ,  den 21. september 2014.* 
*** oppgav desse kjeldene:*
Berkail

**Berkail** eller **Berkayel** (برقايل) er ein av dei største byane i Akkar distrikt i Nord-Libanon. Berkail er kring 25&nbsp;km nord for Tripoli. Berkail er kjend for olivenproduksjonen og grøne sletter. 

Mykje av innbyggjarane i Berkail er tillsett i den libanesiske hæren. 

## Kjelder

**Denne artikkelen bygger på «[[:en:Berkail|Berkail]]» frå ,  den 21. september 2014.*
El Ain i Ash Shamal

**El Ain** er ein by Libanon, som ligg like søraust for Tripoli.

## Kjelder

**Denne artikkelen bygger på «[[:en:El Ain, Ash Shamal, Lebanon|El Ain, Ash Shamal, Lebanon]]» frå ,  den 21. september 2014.* 
*** oppgav desse kjeldene:*
Organisasjonen av alliansefrie nasjonar

:*«NAM» kan også visa til [[Namibia]].*

**Organisasjonen av alliansefrie nasjonar** (**NAM**: *Non-Aligned Movement*) er ein internasjonal organisasjon av over 100 statar som reknser seg som nøytrale i høve til dei store maktblokkene. Omgrepet «alliansefrie nasjoner» blei først brukt av den indiske statsministeren Nehru i ein tale i Colombo i 1954, og eit første uformelt møte blei halde i Bandung i Indonesia i 1955. 

## Soge
Organisasjonen blei offisielt stifta i Beograd i september 1961. På stiftinga deltok den jugoslaviske leiaren Josip Broz Tito, egyptiske Gamal Abdel Nasser, indiske Jawaharlal Nehru,  indonesiske Sukarno og ghanesiske Kwame Nkrumah. Organisasjonen har ikkje formell grunnlov eller eit permanent sekretariat. Kvart medlemsland skal ha like stor påverknadskraft.

### Føremål
Føremålet til organisasjonen er nedfelt i Havanna-deklararasjonen av 1979 som å sikra «alliansefrie land nasjonal uavhengighet, suverenitet, territoriell integritet og tryggleik i sin kamp mot imperialisme, kolonialisme, nykolonialisme, apartheid, rasisme, zionisme og alle former for utanlandsk aggresjon, okkupasjon, dominans, innblanding eller hegemoni, og mot stormakts- og blokkpolitikk». NAM har mellom anna fokusert på kampen for nasjonalt sjølvstende, utrydding av fattigdom og økonomisk utvikling. Medlemslanda i organisasjonen representerer 55&nbsp;% av folka på jorda, og nær to tredjedeler av medlemmene i SN.

Viktige medlemsland har vore India, Egypt, Sør-Afrika, Malaysia, Jugoslavia, og ei tid Folkerepublikken Kina. Brasil har aldri vore medlem, men deler mange av måla til organisasjonen, og sender observatørar til møta hans.
Medlemsland kan ikkje vera med i ein fleirnasjonalt militæravtale eller vera i militærallianse med ei stormakt i konteksten av «stormaktskonflikter».

NAM var opphavleg meint som ein like tett allianse som NATO og Warszawapakta, men samarbeidet har vora avgrensa, og mange medlemsland har valt side til fordel for ei av stormaktene. Cuba blei til dømes tett knytt til Sovjetunionen. Då Sovjetunionen invaderte Afghanistan i 1979 var medlemmene i NAM splitta i synet på invasjonen.

Organisasjonen av alliansefrie nasjonar har hatt problem med å finna ei relevant rolle etter slutten på den kalde krigen. Etterfølgjarstatane til Jugoslavia har vist lita interesse for NAM, og i 2004 forlet Malta og Kypros organisasjonen då dei blei medlemmer av EU.

## Medlemsland

## Kjelder


*«Non-Aligned Movement (NAM)», *Encyclopædia Britannica*. Vitja 21. september 2014.
**Denne artikkelen bygger på «[[:nb:Organisasjonen av alliansefrie nasjoner|Organisasjonen av alliansefrie nasjoner]]» frå ,  den 21. september 2014.*  
 

## Bakgrunnsstoff

*
*International Institute for Non-Aligned Studies